Архімедаў вінт

Архімедаў вінт — водападымальная машына, вынайдзеная Архімедам у III ст. да н.э. Уяўляе сабой вал з вінтавой паверхняй, устаноўлены ў нахіленай трубе, ніжні канец якой апушчаны ў ваду. Пры вярчэнні (напр., ад ветравога кола ці іншага рухавіка) вінтавая паверхня вала перамяшчае ваду ўверх па трубе (на вышыню да З—4 м). Літаратура Беларуская энцыклапедыя: У 18 т. Т. 1: А — Аршын / Рэдкал.: Г. П. Пашкоў і інш. — Мн. : БелЭн, 1996. — Т. 1. — 552 с. — 10 000 экз. — ISBN 985-11-0035-8. — ISBN 985-11-0036-6 (т. 1).